**LG G2 MINI – DEN FØRSTE KOMPAKTE MODEL I G-SERIEN**

*– G-serien bliver tilgængelig for endnu flere, når førsteklasses design og smarte funktioner fra LG’s prisbelønnede G2-model, igen finder plads i den kompakte mellemklassemobil G2 Mini*

**KØBENHAVN, 24. februar 2014** – LG Electronics præsenterer virksomhedens første kompakte smartphone i G-serien, G2 mini, på Mobile World Congress (MWC) 2014. G2 Mini er udviklet som en mindre version af den prisbelønnede LG G2, og introducerer G2’s eksklusive brugerfunktioner og design til et bredere publikum. G2 Mini beholder også det innovative Rear Key-design, som første gang blev introduceret i G2. Med henblik på at gøre LG’s ydelser tilgængelige for en bredere målgruppe, er nogle af brugernes foretrukne favoritfunktioner fra G-modellernes brugerflade, såsom KnockOn, Guest Mode og Plug&Pop, også at finde i G2 Mini.

– G2 Mini handler om at tage det bedste fra brugeroplevelsen i den prisbelønnede topmodel G2 over i denne mere kompakte mellemklassemodel, og på den måde give millioner af kunder muligheden for at tage del i LG’g premium-oplevelse, siger Susanne Persson, nordisk produktspecialist for mobiler hos LG Electronics. G2 Mini er en perfekt balance mellem et moderne design i en kompakt størrelse, i kombination med en praktisk brugeroplevelse, der ikke går på kompromis med ydeevnen.

**Kompakt ydre – stor skærm – kraftfuldt batteri**

Skærmens størrelse på smartphone-markedet vokser stadig stødt. I premium-kategorien er det normalt med skærme med 5-tommer eller større, og i midtersegmentet ser vi ofte skærme med omkring 4.5 tommer. Med en skærm på 4,7 tommer og en imponerende hardware som er uovertruffen i sin klasse, forventes G2 mini at imødekomme brugernes behov for en praktisk smartphone, hvor skærm, pris og batteri er i topklasse.

Den 4,7 tommer store skærm og et batteri på 2440 mAh er begge øverst oppe i deres egen klasse, samtidigt med at den lyse og farverige IPS-skærm og kraftfulde quad-core processor giver en enestående brugeroplevelse.

Desuden lanceres G2 Mini med Android 4.4 KitKat, med henblik på at give den mest opdaterede og optimerede Android-oplevelse.

**Tilgængelighed**

LG G2 Mini vil være tilgængelig i andet kvartal af 2014. Prisen, samt en mere præcis tilgængelighed, annonceres tættere på lanceringen.\*

**Billeder i høj opløsning**

For højtopløste produktbilleder besøg venligst [LG’s billedarkiv](http://www.lgmediabank.com/dk) og skriv ”G2 Mini” i søgefeltet til venstre.

Mere information om de nyheder LG præsenterer på Mobile World Congress 2014, kan findes i det globale LG presserum: [www.lgnewsroom.com/mwc2014](http://www.lgnewsroom.com/mwc2014).

**Tekniske specifikationer**

* **Processor**: 1,2 GHz Qualcomm Quad-Core
* **Skærm**: 4,7-tommer qHD IPS (960 x 540)
* **Hukommelse**: 8GB eMMC / 1GB RAM / plads til SD-kort op til 32GB
* **Kamera**: 8.0MP / frontkamera 1.3MP
* **Batteri**: 2 440mAh (aftageligt)
* **Operativsystem**: Android 4.4 KitKat
* **Størrelse**: 129,6 x 66,0 x 9,8mm
* **Vægt**: 121g
* **Netværk**: 4G LTE Cat. 4, HSPA+ 21Mbps
* **Tilslutninger**: Bluetooth 4.0, WiFi (802.11 b/g/n), A-GPS, NFC
* **Farver**: Sort, hvidt (gælder Norden)
* **Øvrigt**: KnockCode, Plug & Pop, Guest Mode, Clip Tray, Quick Window

\*Specifikationer, funktioner og tilgængelighed kan ændres i forbindelse med lanceringen.

# # #

**Om LG Electronics**LG Electronics, Inc. (KSE: 066570.KS) er en af verdens største og mest innovative leverandører af forbrugerelektronik, hårde hvidevarer og mobil kommunikation med 87 000 ansatte fordelt på 113 kontorer rundt om i verden. LG opnåede en global omsætning på 44.229 milliarder USD i 2012. LG Electronics består af fem forretningsenheder – Home Entertainment, Mobile Communications, Home Appliance og Air Conditioning & Energy Solutions og Vehicle Components – og er en af verdens største producenter af fladskærme, mobiltelefoner, luftvarmepumper, vaskemaskiner og køleskabe. LG Electronics har eksisteret i Norden siden oktober 1999. Den nordiske omsætning i 2012 beløb sig til ca. 1,7 mia. SEK. For mere information, besøg [www.lg.com](http://www.lg.com).

**Om LG Electronics Mobile Communications**LG Electronics Mobile Communications Company er en af verdens førende virksomheder inden for mobil kommunikation. Igennem avanceret teknologi og innovativt design udvikler LG produkter, som fremmer en bedre livsstil for forbrugere verden over via optimale smartphone-oplevelser. Som en ledende virksomhed inden for 4G Long Term Evolution (LTE) fortsætter LG sit engagement for at skabe banebrydende LTE-teknologier, der imødegår forbrugernes behov gennem differentierede LTE-produkter af den højeste kvalitet, som baseres på virksomhedens besiddelse af en række LTE-patenter og tekniske kunnen.

*For mere information, kontakt venligst:*

|  |  |
| --- | --- |
| Hanna Glaas  PR Manager  LG Electronics Nordic AB  Box 83, 164 94 Kista  Mobil: +46 (0)73 316 17 69 E-post: [hanna.glaas@lge.com](mailto:hanna.glaas@lge.com) | Susanne Persson  Product Specialist MC  LG Electronics Nordic AB Box 83, 164 94 Kista  Mobil: +46 (0)70 969 46 06 E-post: susanne.persson@lge.com |